Ακίμ Ταμίροφ

Ο Ακίμ Μιχαήλοβιτς Ταμίροφ  (αγγλικά: Akim Mikhailovich Tamiroff, πραγματικό όνομα Hovakim Tamiryants,  29 Οκτωβρίου 1899 – 17 Σεπτεμβρίου 1972) ήταν Αρμενοαμερικανός ηθοποιός του κινηματογράφου, της σκηνής και της τηλεόρασης. Ένας από τους κορυφαίους καρετερίστες της Χρυσής Εποχής του Χόλιγουντ, ο Ταμίροφ εμφανίστηκε σε τουλάχιστον 80 κινηματογραφικές ταινίες σε μια καριέρα 37 χρόνων, παρά την έντονα ξενική προφορά του.

Προτάθηκε δύο φορές για Όσκαρ Β' Ανδρικού Ρόλου για τις ερμηνείες του στις ταινίες Ο στρατηγός πέθανε την αυγή (The General Died at Dawn, 1936) και Για ποιον χτυπά η καμπάνα (For Whom the Bell Tolls, 1943), και η τελευταία του κέρδισε την πρώτη Χρυσή Σφαίρα Β' Ανδρικού Ρόλου. Ο Όρσον Γουέλς, προσωπικός φίλος και συχνός συνεργάτης του, τον είχε επαινέσει ως «τον μεγαλύτερο από όλους τους ηθοποιούς της οθόνης».

 Οικογένεια και εκπαίδευση 
Ο Ταμίροφ γεννήθηκε ως Χοβακίμ Ταμίριαντς () από Αρμένιους γονείς  που ζούσαν στη Ρωσική Αυτοκρατορία. Διαφορετικές πηγές αναφέρουν είτε την Τιφλίδα  (στη σημερινή Γεωργία) είτε το Μπακού  (στο σημερινό Αζερμπαϊτζάν) ως τόπους γέννησής του. Ο πατέρας του ήταν εργάτης σε πετρελαιοπηγές και η μητέρα του μοδίστρα. Φοίτησε στη δραματική σχολή του Θεάτρου Τέχνης της Μόσχας για εννέα χρόνια από την ηλικία των 19 ετών, όπου ήταν μαθητής του Κονσταντίν Στανισλάφσκι. Εκείνη την εποχή, άλλαξε το όνομά του εκρωσίζοντάς το σε Ακίμ Μιχάιλοβιτς Ταμίροφ ().

 Θέατρο 
Κατά τη διάρκεια της παραμονής του στο Θέατρο Τέχνης, γνώρισε τον συμπατριώτη του Αρμένιο Νικίτα Μπάλιεφ. Μετά τη Ρωσική Επανάσταση, ο Ταμίροφ και αρκετοί άλλοι μετανάστες συνέπραξαν με τον Μπάλιεφ στο Παρίσι σχηματίζοντας τον περιοδεύοντα θίασο επιθεωρήσεων La Chauve-Souris.

Έφτασε στις ΗΠΑ για πρώτη φορά, τον Ιανουάριο του 1923 σε μια τρίμηνη περιοδεία και πρωταγωνίστησε σε ένα ρεπερτόριο ρωσικών έργων σε σκηνοθεσία Στανισλάφσκι. Επέστρεψε τον Νοέμβριο και έμεινε μέχρι το 1924. Το τελευταίο του ταξίδι με τον θίασο ήταν τον Οκτώβριο του 1927, όταν αποφάσισε να μείνει μόνιμα στις ΗΠΑ.. theoscarsite.com. Retrieved on April 1, 2014. Εντάχθηκε στο Theatre Guild στη Νέα Υόρκη, όπου γνώρισε τη σύζυγό του Ταμάρα Σέιν. Αργότερα και οι δύο έγιναν πολίτες των Ηνωμένων Πολιτειών.

 Κινηματογραφική και τηλεοπτική καριέρα 
Το κινηματογραφικό ντεμπούτο του Ταμίροφ έγινε το 1932 σε έναν απροσδιόριστο ρόλο στο Okay, America!. Έπαιξε σε αρκετούς ακόμη ρόλους χωρίς αναγραφή του ονόματός του στους τίτλους μέχρι το 1935, οπότε συμπρωταγωνίστησε στο Οι λογχοφόροι της Βεγγάλης (The Lives of a Bengal Lancer). Εμφανίστηκε επίσης στο πλούσιο έπος Οι θάλασσες της Κίνας (China Seas) το 1935 με τους Κλαρκ Γκέιμπλ, Γουάλας Μπίρι, Τζιν Χάρλοου, Ρόζαλιντ Ράσελ και Ρόμπερτ Μπέντσλεϊ. Την επόμενη χρονιά, έπαιξε τον ομώνυμο ρόλο στο Ο στρατηγός πέθανε την αυγή (The General Died at Dawn). Εμφανίστηκε στο μιούζικαλ Η δίψα του μαύρου χρυσού (High, Wide, and Handsome) του 1937 με την Αϊρίν Νταν και τον Ράντολφ Σκοτ και στο πρώιμο νουάρ Dangerous to Know του 1938 δίπλα στην Άννα Μέι Γουόνγκ, σε έναν ρόλο που συχνά αναφερόταν ως ο καλύτερός του.

Την επόμενη δεκαετία, εμφανίστηκε σε ταινίες όπως Λαφίτ, ο μέγας (Τhe Buccaneer, 1938) με τον Φρέντρικ Μαρτς, Εκλογικά σκάνδαλα (The Great McGinty, 1940), Αδελφοί κορσικανοί (The Corsican Brothers, 1941), Στην πεδιάδα της τορτίγιας (Tortilla Flat, 1942) με τους Σπένσερ Τρέισι, Χέντι Λαμάρ και Τζον Γκάρφιλντ, Κατάσκοποι του Αλαμέιν (Five Graves to Cairo, 1943) με τον Έριχ φον Στρόχαϊμ ως στρατάρχης Έρβιν Ρόμερ, Η Νταϊάνα ερωτεύεται (His Butler's Sister) του Δρανκ Μπορζέιγκι (1943), Για ποιον χτυπά η καμπάνα (For Whom the Bell Tolls, 1943) με τον Γκάρι Κούπερ και την Ίνγκριντ Μπέργκμαν, για το οποίο έλαβε υποψηφιότητα για Όσκαρ  και Το θαύμα του Μόργκανς Κρικ (The Miracle of Morgan's Creek, 1944). Αν και Αρμένιος, οι πολλοί ρόλοι του περιελάμβαναν μια σειρά από εθνότητες, συμπεριλαμβανομένων Ρώσων, Μεξικανών και Κινέζων.

Τα επόμενα χρόνια, ο Ταμίροφ εμφανίστηκε στο Η συμμορία των 11 (Ocean's 11, 1960) με τον Φρανκ Σινάτρα και τον Ντιν Μάρτιν, στο Τοπ καπί (Topkapi, 1964) με τους Πίτερ Ουστίνοφ και Μελίνα Μερκούρη, στο Αλφαβίλ (Alphaville, 1965) και είχε μακρά συνεργασία με τον Όρσον Γουέλς, σε ταινίες όπως Ο άρχων του τρόμου (Touch of Evil, 1958) με τον Τσάρλτον Ίστον, Ο κύριος Αρκάντιν (Mr Arkadin, 1955), Η δίκη (The Trial, 1962) και την ημιτελή εκδοχή του Δον Κιχότη του Γουέλς, στην οποία έπαιζε τον Σάντσο Πάντσα.

 Βραβεία 
αριστερά|μικρογραφία|Ο Ταμίροφ στην ταινία Ο άρχων του τρόμου (1958)
Το 1944, ο Ταμίροφ ήταν ο πρώτος νικητής Χρυσής Σφαίρας Β' Ανδρικού Ρόλου σε ταινία για την ερμηνεία του στο Για ποιον χτυπά η καμπάνα.

Ήταν δύο φορές υποψήφιος για Όσκαρ, και τις δύο φορές για τον καλύτερο Β' ανδρικό ρόλο. Το πρώτο για το Ο στρατηγός πέθανε την αυγή και το δεύτερο για το Για ποιον χτυπά η καμπάνα.

Για τη συνεισφορά του στην αμερικανική κινηματογραφική βιομηχανία, ο Ταμίροφ έλαβε ένα αστέρι στη Λεωφόρο της Δόξας στο Χόλιγουντ στην οδό Vine 1634.

 Προσωπική ζωή 
Το γνωστό έτος γέννησης του Ταμίροφ ήταν το 1899, αν και σε τουλάχιστον δύο περιπτώσεις αμφισβητήθηκε. Στο δεύτερο ταξίδι του στην Αμερική τον Νοέμβριο του 1923  η ηλικία του φαίνεται 27 και στην απογραφή του 1930-32. Παντρεύτηκε την επίσης ηθοποιό Ταμάρα Σέιν, με την οποία έπαιζε νυχτερινά κέντρα διασκέδασης, τον Φεβρουάριο του 1933  στο Λος Άντζελες. Ωστόσο, σύμφωνα με την προαναφερθείσα απογραφή του 1930, το ζευγάρι ζούσε στο Σικάγο του Ιλινόι με το (ανορθόγραφα γραμμένο) όνομα Ταμερίροφ. Φαίνεται επίσης ότι αυτός ήταν ο δεύτερος γάμος του.

Ο Ταμίροφ μιλούσε άπταιστα πέντε γλώσσες - αρμενικά, ρωσικά, αγγλικά, γαλλικά και ιταλικά.

 Θάνατος 
Ο Ταμίροφ πέθανε στις 17 Σεπτεμβρίου 1972 από καρκίνο  στο Παλμ Σπρινγκς της Καλιφόρνιας.

 Κληρονομιά 
Αν και ο Ταμίροφ μπορεί να μην είναι σήμερα γνωστός, η ερμηνεία του στον ρόλο του αφεντικού στα Εκλογικά σκάνδαλα πιστεύεται ότι ήταν η έμπνευση για τον χαρακτήρα κινουμένων σχεδίων Μπόρις Μπαντένοφ.Low-rated and barely animated, Rocky & Bullwinkle became a TV touchstone . Tv.avclub.com. Retrieved on July 8, 2013. Επίσης, αναφέρθηκε στο διήγημα Uncle Wiggily in Connecticut του Τζερόμ Ντέιβιντ Σάλιντζερ και στο μυθιστόρημα The Moviegoer του Γουόκερ Πέρσι.The Moviegoer. (New York: Vintage, 1998), 165

 Φιλμογραφία 
δεξιά|μικρογραφία| Ο Ταμίροφ στο τρέιλερ του Για ποιον χτυπά η καμπάνα (1943)
δεξιά|μικρογραφία| Ο Ταμίροφ στο τρέιλερ του Φιέστα (1947)
ΈτοςΠρωτότυπος τίτλοςΤίτλος στα ελληνικάΡόλος1932Okay, America!κομπάρσος1933Clear All Wires!ξενοδοχοϋπάλληλοςGabriel Over the White HouseαντιπρόσωποςThe BarbarianσυνταγματάρχηςProfessional Sweetheartσερβιτόρος ξενοδοχείουStorm at Daybreakτσιγγάνος βιολιστήςThe Devil's in LoveΥπό τον ήλιο της ΣαχάραςυπασπιστήςQueen ChristinaΒασίλισσα Χριστίνα Πέντρο1934Fugitive LoversΚλεμμένη αγάπηκωφάλαλος επιβάτης λεωφορείουSadie McKeeΑνάμεσα σε δυο καρδιέςΡίκοριThe Great FlirtationΠολ ΓουένγκλερWhom the Gods DestroyΞαναγύρισεΠίτερ ΚορότοφStraight Is the WayΚλάβκοNow and ForeverΘα σ' αγαπώ παντοτινάΓάλλος κοσμηματοπώληςChainedΠάμπλοThe Scarlet EmpressΗ τραγική τσαρίναΓκράνινThe Merry WidowΗ εύθυμη χήραδιευθυντής του ΜαξίμLady by ChoiceΠούπολιςThe Captain Hates the Seaστρατηγός ΣαλαζάροHere is My Heartδιευθυντής ξενοδοχείου1935The Lives of a Bengal LancerΟι λογχοφόροι της ΒεγγάληςεμίρηςLa Veuve joyeuseΗ εύθυμη χήραΤούρκοςThe Winning TicketΤζουζέπεRumbaΗ τελευταία ρούμπαΤόνιNaughty MariettaΜαριέταΡουντόλφοBlack FuryΜαύρη κόλασηΣοκόλσκιRecklessΚυνηγημένη πεταλούδασεφ στον γάμοGo into Your DanceΜεξικάνος στο εστιατόριοParis in Springδιευθυντής καφέChina SeasΟι θάλασσες της ΚίναςΠολ ΡομανόφThe Gay DeceptionΕρωτικές αναποδιέςΣπέλεκThe Big Broadcast of 1936ΜπόριςTwo-FistedταξιτζήςThe Last OutpostΤο τελευταίο φυλάκιοΜίροφ1936The Story of Louis PasteurΛουί Παστέρδρ ΖαράνοφDesireΟ πόθοςταγματάρχης ΑβίλιαWoman TrapΤζο Ραμίρεζ ντε λα ΒάγιεAnthony AdverseΚάρλο ΤσίμποThe General Died at DawnΟ στρατηγός πέθανε την αυγήστρατηγός ΓιανγκThe Jungle PrincessΗ πριγκίπισσα της ζούγκλαςΚάρεν ΝεγκI Loved a Soldier1937Her Husband LiesΓια την τιμή του αδελφούΕντ Μπούλοκ (Μπιγκ Εντ)The Soldier and the LadyΟγκάρεφKing of GamblersΟ τρομοκράτης της Νέας ΥόρκηςΣτιβ ΚάλκαςThe Great GambiniΗ φωνή που κατηγορείΓκαμπίνιHigh, Wide, and HandsomeΗ δίψα του μαύρου χρυσούΤζο ΒαρέζεThis Way PleaseΤάταρος αρχηγός1938The BuccaneerΛαφίτ, ο μέγαςΝτόμινικ ΓιουDangerous to KnowΣτέφαν ΡέκαSpawn of the NorthΜπροστά στον άνεμο"Ρεντ" ΣκέινRide a Crooked MileΜάικ Μπάλαν1939Paris HoneymoonΗ βασίλισσα των ρόδωνδήμαρχος Πίτερ ΚαρλότσαKing of ChinatownΟ βασιλεύς της ΚινεζουπόλεωςΦρανκ ΜπατούρινUnion PacificΗ μεγάλη περιπέτειαΦιέσταThe Magnificent FraudΟ τελευταίος ρόλοςΖιλ Λακρουά / πρόεδρος ΑλβαράντοHoneymoon in BaliΓαμήλιο ταξίδιΤόνι, καθαριστής τζαμιώνDisputed PassageΗ κόρη του Βούδαδρ Τάμπι Φόρστερ1940The Way of All FleshΠολ ΚρίζαUntamedΤζο ΊστερThe Great McGintyΕκλογικά σκάνδαλααφεντικόNorth West Mounted PoliceΟ κυρίαρχοςΝταν ΝτούροκTexas Rangers Ride AgainΜίο Πίο1941New York TownΣτεφάν ΓιανόφσκιThe Corsican BrothersΑδελφοί Κορσικανοίβαρόνος Κολόνα1942Reap the Wild WindΜατωμένοι πειρατέςΑρνί (φωνή)Tortilla FlatΣτην πεδιάδα της τορτίγιαςΠάμπλο1943Five Graves to CairoΚατάσκοποι του ΑλαμέινΦαρίντFor Whom the Bell TollsΓια ποιον χτυπά η καμπάνα ΠάμπλοHis Butler's SisterΗ Νταϊάνα ερωτεύεταιΠοπόφ1944The Miracle of Morgan's CreekΤο θαύμα του Μόργκανς ΚρικαφεντικόThe Bridge of San Luis ReyΗ γέφυρα του πεπρωμένουθείος ΠίοDragon SeedΔράκου γένναΓου ΛίενCan't Help SingingΤο διαβολοκόριτσοπρίγκιπας Γκριγκόρι Στρογκανόφσκι1945Pardon My PastΣυγχώρησε το παρελθόν μουΤζιμ Άρνολντ1946A Scandal in ParisΣκάνδαλο στο ΠαρίσιΕμίλ Βερνέ1947FiestaΦιέσταΤσάτσο ΒάσκεζThe GangsterΟ γκάνγκστερΝικ Τζάμεϊ1948My Girl TisaΓκράμπαχRelentlessΗ μαντόνα της ερήμουΤζο Φάρινγκο1949Outpost in MoroccoΤο τέλος της ανταρσίαςυπολοχαγός ΓκλίσκοBlack MagicΚαλιόστροτσιγγάνος1953Desert LegionΙππόται του Αλλάχστρατιώτης Πλέφκο1954They Who DareΑπόβαση στη Ρόδολοχαγός Τζορτζ ΟυάνYou Know What Sailors AreΑιχμάλωτος στο χαρέμιπρόεδρος της Αγκραρίας1955Le avventure di CartoucheΟ ξιφομάχος με το μαύρο γάντιμαρκήσιος ΣαλπιέρLa vedova XΚάρλο ΣέραMr. ArkadinΟ κύριος ΑρκάντινΓιάκομπ Ζουκ1956The Black SleepΗ κατάρα της ΑνατολήςΌντοAnastasiaΑναστασίαΜπόρις Αντρέιβιτς Τσέρνοφ1957Yangtse Incident: The Story of H.M.S. AmethystΗ ναυμαχία του Γιανγκ Τσεσυνταγματάρχης Πενγκ1958Touch of EvilΟ άρχων του τρόμουΤζο Γκράντι (θείος Τζο)Me and the ColonelΕγώ και ο συνταγματάρχηςΣαμπούνιεβιτς1959Desert DesperadoesΦυγή στην Αίγυπτοέμπορος1960Ocean's 11Η συμμορία των 11Σπύρος Άσεμπος1961La moglie di mio maritoπρόεδρος διαφημιστικής εταιρείαςThe BacchantesΒάκχαιΤειρεσίαςRomanoff and JulietΙουλιέτα και ΡομανόφΒαντίμ ΡομανόφThe Last JudgmentΗ ώρα της μεγάλης κρίσεωςδιευθυντήςThe Italian BrigandsΖινγκάροUrsus and the Tartar PrincessΟ Ούρσος αιχμάλωτος των ΤατάρωνΧαν ο Τάταρος1962Invasion 1700Η επέλαση των ΚοζάκωνΓιαν Ονούφρι ΖάγκλομπαThe Reluctant Saintεπίσκοπος ΝτούρσοThe TrialΗ δίκηΜπλοχA Queen for CaesarΚλεοπάτρα, μια βασίλισσα για τον ΚαίσαραΠομπήιος1964The Black TulipΗ μαύρη τουλίπαμαρκήσιος ντε ΒιγκόνιεPanic ButtonΠαντόφσκιTopkapiΤοπ ΚαπίΓκέρβεν, μάγειραςSpuit ElfΜπάκερ1965Le bamboleΟι κούκλεςμονσινιόρ ΑρκούντιLord JimΛόρδος ΤζιμΣόμπεργκCrime on a Summer MorningΒιασμός στον ήλιιοΦρανκ ΚρέιμερAlphavilleΑλφαβίλΑνρί ΝτικσόνLa fabuleuse aventure de Marco PoloΟ δαίμων της Ασίαςγέρος στο βουνόMarie-Chantal contre le docteur KhaΜαρί-Σαντάλ εναντίον δρος Κακαθηγητής Λαμπαρμπέ/δρ ΚαThe LiquidatorIntelligence Service - Εντολή δολοφονίαςΣέριεκ1966Adulterio all'italianaΜοιχεία αλά ιταλικάΜαξ ΠορτέζιLt. Robin Crusoe, U.S.N.Ένας μοντέρνος ΡοβινσώναςΤαναμάσουI nostri maritiΤσέζαρεCaccia alla volpeΤο ροζ λαγωνικόΌκραUn gangster venuto da BrooklynΈνας γκάνγκστερ από το ΜπρούκλινΤζο ΜοντάνοHotel ParadisoΞενοδοχείο "Ο Παράδεισος"Ανιέλο1967The Vultureκαθηγητής Χανς ΚόνιγκλιχUna rosa per tuttiΈνα τριαντάφυλλο για όλουςΜπαζίλιο1968O tutto o nienteΤο ξημέρωμα της μεγάλης σφαγήςΝτιν ΛάιτTenderlyΤο κορίτσι που δεν έλεγε όχιθείος ΕγκίντιοGreat CatherineΜεγάλη Αικατερίνηλοχίας1969100 RiflesΤα 100 τουφέκιαστρατηγός ΡομέροMarquis de Sade: Justineντι ΑρπάνThe Great Bank RobberyΗ μεγάλη ληστεία της τραπέζηςμπαμπάςMoto Shel Yehudiεπιθεωρητής Μενταλούν1972Don QuixoteΣάντσο Πάντσα

 Παραπομπές 


 Σημειώσεις 

 Εξωτερικοί σύνδεσμοι 




 Akim Tamiroff at WFMU
 Akim Tamiroff στο Katz's Film Encyclopedia
 Akim Tamiroff at Great Character Actors

Κατηγορία:Αμερικανοί αρμενικής καταγωγής
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Βραβευμένοι με Χρυσή Σφαίρα Β΄ Ανδρικού Ρόλου